पापोन मेरा ‘पेट’ नाम है, पहले यह ‘पोन’ अर्थात प्रण था, लेकिन बाद में मेरी दादी ने इसे बड़ा करने करने के लिए ‘पा’ लगाकर पापोन बना दिया. अभी इसका कुछ अर्थ नहीं रहा, लेकिन जब मैं आसाम में गाता था तो मेरा नाम अंगराग ही था. जब मैं मुंबई आया और संगीत से जुड़ा, तो मुझे सोचना पड़ा कि मैं अपना नाम क्या रखूं. उसी दौरान एक बार मैं केरल में गीतकार गुलजार से मिला और बातचीत के दौरान नाम के बारे में पूछने पर उन्होंने पापोन नाम सुझाया और तबसे यही नाम पड़ा.